Kesällä
Taas kesä kaunis isäimme on maalla
 Suomi on muuttunut maaks’ etelän;
 Aallolla keinuvi pursi vapaalla,
 Metsä on saanut pu’un vehreän.
 Pääskynen riemusäveltä visertää,
 Perho kultainen kukilla lentää.

 Käkönen kukkuvi armahallensa,
 Leivonen lentävi kultansa luo;
 Kultaset kuiskuvat rakkahillensa,
 Lempeä kaikki nyt luonnossa juo.
 Ihmisen mieliki riemuja maistaa,
 Sydän jo kylmäki tunteita saa.

[Juho] Laine.

Lähde: Päijänne 28.5.1878.

Juho Laine
Runot
Päijänne
1878